Fødevarehygiejne & -sikkerhed

Undersøgelse af udbrud: Middagsselskabet

Baggrund

Disse materialer er blevet udviklet som led i EU’s SafeConsume projekt, der er et internationalt projekt som skal nedsætte sygdom forårsaget af fødevarebårne patogener. Find mere information på [www.safeconsume.eu](http://www.safeconsume.eu).

Materialerne er blevet udviklet som følge af forskning med elever og lærer på tværs af Europa og er blevet testet på skoler under udviklingen.

Som følge af forskning blandt forbrugere på tværs af Europa er samtlige fødevarerelaterede risikoadfærd blevet identificeret og det er disse vi vil forsøge at forbedre viden omkring. Denne aktivitet viser et fødevarebårent udbrud efter en middag og hændelserne, der sker efterfølgende, som resultat af ikke at følge fødevarehygiejne og -sikkerhedsregler.

Fælles Mål:

<https://emu.dk/grundskole/7-9-klasses-valgfag/madkundskab>

Lektionens læringsmål

1. At kunne identificere skadelige mikroorganismer, der er hyppigt forekommende i fødevarer
2. At kunne genkende situationer, der fremmer vækst af skadelige mikroorganismer – og hvordan man undgår dem
3. At forstå, hvordan man sikkert transporterer, opbevarer og tilbereder mad
4. At forstå risici og konsekvenser ved fødevarebåren sygdomme

Materialer

* Udbrudsundersøgelse: Middagsselskabet Powerpoint
* Elev arbejdsark: Udbrudsundersøgelse: Middagsselskabet
* Elev svarark: Udbrudsundersøgelse: Middagsselskabet

Lektionsplan

Designet til 15 – 18 årige, men kan tilpasses til 11 – 14 årige.

Introduktion

1. Gennemgå hvert slide i Udbrudsundersøgelse: Middagsselskabet Powerpoint
2. Der er spørgsmål tilknyttet til hver del af tilberedningen af middagens måltid, fx tilberedning af grøntsager, grill-stegning og servering.
3. Denne aktivitet kan laves som klasse eller eleverne kan arbejde i par eller små grupper, hvor de kan diskutere hvert spørgsmål i præsentationen.
4. Opfordr eleverne til at skrive noter til hvert spørgsmål på Elev arbejdsark: Udbrudsundersøgelse: Middagsselskabet
5. Opfordr eleverne til på tur at dele feedback til hvert spørgsmål med resten af klassen og diskutere deres svar.
6. Elev svarark: Udbrudsundersøgelse: Middagsselskabet kan bruges som en guide til diskussionen for at tjekke at alle pointer bliver nævnt.